**Union Pacific Big Boy** je trieda rušňov spoločnosti American Locomotive Company 4000 s usporiadaním pojazdu 4-8-8-4, teda (2´D)´D2´. Tieto členené, uhlím-poháňané parné rušne boli vyrábané medzi rokmi 1941 až 1944 a prevádzkované spoločnosťou Union Pacific Railroad do roku 1959. Flotila Big Boy sa skladala z 25 rušňov, ktoré sa používali v divízii Wyoming na transport nákladov cez pohorie Wasatch, medzi mestami Green River vo Wyomingu a Ogdenom v Utahu. Rušne Big Boy boli jedinými rušňami, ktoré používali usporiadanie pojazdu 4-8-8-4. S ich dĺžkou a hmotnosťou bolo použité usporiadanie pojazdu Mallet. V tomto rušni je použité usporiadanie (2´D)´D2´, čo znamená, že len štyri nápravy sú pevne uložené v ráme rušňa. Vďaka takému usporiadaniu boli rušne schopné prechádzať oblúkmi s 20°, čo zodpovedá polomeru 88 metrov. Pevný rázvor týchto rušňov je 6 300 mm.

Z 25 vyrobených rušňov existuje v súčasnosti len 8, pričom len jeden, s číslom 4014 je prevádzkyschopnom stave.

Dizajn
------

Tender rušňa Big Boy 4023
V roku 1936 uviedla spoločnosť Union Pacific rušne typu Challenger na svoju hlavnú linku cez pohorie Wasatch medzi mestami Green River a Ogden. Väčšina trate má sklon 0,82 % v oboch smeroch, ale sklon na východ od Ogdenu smerom cez pohorie Wasatch dosahoval 1,14 %. Vlak s nákladom 3 300 ton požadoval dvojicu parných rušňov a postrkový rušeň, ktorý pomáhal prekonať tento sklon.

Na elimináciu potreby dvoch rušňov na čele vlaku a postrkového rušňa na konci, spoločnosť Union Pacific sa rozhodla, že navrhne nový rušeň. Preto mal byť nový rušeň taký, aby bol zároveň rýchlejší a výkonnejší ako rušne s usporiadaním 2-8-8-0. Aby sa vyhli zmenám na rušni, mala byť nová trieda schopná ťahať dlhé vlaky pri konštantnej rýchlosti 100 km/h, cez akékoľvek horské stúpania.

Vedúcim návrhárom bol mechanik Otto Jabelmann. Na rušňoch typu Challenger boli predĺžením kotlov zväčšené ohniská na približne 5,97 × 2,44 m, pridané štyri hnané kolesá, ktoré mali zmenšený priemer z 1753 na 1 727 mm. Rušne Big Boy boli členené, podľa dizajnu Mallet. Ten umožňoval stabilitu pri rýchlosti 100 km/h. Tiež boli dizajnované na vysokú spoľahlivosť a bezpečnosť. Maximálny výkon dosahovali približne pri rýchlosti 56 km/h, a optimálnu ťažnú silu pri rýchlosti 16 km/h. Ich spotreba bola 80 m³ vody a 11,4 tony uhlia na 100 kilometrov, preto boli spájáné s tendrami zvanými *stonožka* so siedmimi nápravami.

Bez tendra mal rušeň najdlhšie telo zo všetkých podobných rušňov.

Technické parametre
-------------------

* Typ: parný rušeň
* Usporiadanie pojazdu: oo OOOO OOOO oo
	+ Francúzske označenie: 2-4-0+0-4-2
	+ Americké označenie 4-8-8-4 ("Big Boy")
* Dĺžka:
	+ Rušeň: 26 161 mm
	+ Tender: 14 325 mm
	+ Spolu: 40 486 mm
* Hmotnosť:
	+ Adhézna: ~247,3 Mg (545 200 lb)
	+ Prevádzková (rušeň): ~345,6 tony
	+ Prevádzková (tender): ~155,2 tony
	+ Prevádzková (spolu): ~567 ton
* Objem vody: 90 m³
* Objem uhlia: 25 ton
* Plocha roštu – 14 m²
* Výkon: ~6 200 koní
* Maximálna ťažná sila – 602,18 kN
* Maximálna rýchlosť: ~130 km/h
* Priemer kolies:
	+ Hnané: 1 727 mm
	+ Vodiace: 914 mm
	+ vlačné: 1 067 mm
* Počet valcov – 4
* Vŕtanie valca: 603 mm
* Zdvih valca: 813 mm
* Tlak v kotli: 20,6 bar

Referencie
----------

1. ↑  William W. Kratville,. *BIG BOY*. Omaha : Kratville Publications, 1972.
2. ↑  *Les locomotives articulées du système Mallet dans le monde*, par Lucien Maurice VILAIN, 1969, Éditions Vincent, Fréal et Cie.

Iné projekty
------------

Commons
* Spolupracuj na Commons Commons ponúka multimediálne súbory na tému **Union Pacific Big Boy**

Externé odkazy
--------------

* Union Pacific Big Boys Archivované 2009-09-22 na Wayback Machine
* Hlavná stránka rušňa Big Boy